1. ΝΟΜΟΣ υπ' αριθ. 3185 της 9/16 Απρ. 1955 Περί κέντρων διακοπών και παραθερισμού αλλοδαπών εν Ελλάδι. Άρθρ.1.-Υπό την έννοιαν του παρόντος Νόμου κέντρα διακοπών και παραθερισμού αλλοδαπών νοούνται κατασκηνώσεις, στρατόπεδα, χωρία και σταθμοί διακοπών δημιουργούμενοι κατασκευαζόμενοι ή ανεγειρόμενοι εξ υπαρχής ως τοιούτοι, περιλαμβάνοντες εγκαταστάσεις προσωρινάς ημιμονίμους ή μονίμους, οργανούμενοι υπό ημεδαπών ή αλλοδαπών επιχειρήσεων, σωματείων ή ιδρυμάτων και λειτουργούντων ενεργώς τουλάχιστον επί δύο μήνας ετησίως επί σκοπώ διαμονής εν αυτοίς χάριν αναψυχής ή παραθερισμού προσώπων εξ ων τα εβδομήκοντα πέντε τοις εκατόν τουλάχιστον δέον όπως είναι αλλοδαποί ή Έλληνες μονίμως εγκατεστημένοι εις την αλλοδαπήν. Άρθρ.2.-1.Προς εγκατάστασιν κέντρων διακοπών και παραθερισμού απαιτείται η χορήγησις υπό του Ελληνικού Οργανισμού Τουρισμού (ΕΟΤ) αδείας σκοπιμότητος, προς λειτουργίαν δε τούτου αδείας καταλληλότητος. 2.Η άδεια σκοπιμότητος χορηγείται υπό του ΕΟΤ, κατόπιν αιτήσεως του ενδιαφερομένου συνοδευομένης υπό μελέτης μετά λεπτομερών τεχνικών σχεδίων περί της ακριβούς τοποθεσίας ιδρύσεως του κέντρου και των προβλεπομένων εγκαταστάσεων, ως και στοιχείων περί των ιδρυτών και του διευθυντού του κέντρου. 3.Η άδεια καταλληλότητος χορηγείται υπό του ΕΟΤ κατόπιν επιθεωρήσεως των γενομένων εγκαταστάσεων δι' οργάνων αυτού ή άλλων δεόντως εξουσιοδοτημένων οργάνων. 4.Ο ΕΟΤ δικαιούται, κατά την διαδικασίαν χορηγήσεως των άνω αδειών, να προβαίνη εις υποδείξεις προς καταλληλοτέραν διαρρύθμισιν ή συμπλήρωσιν των εν λόγω εγκαταστάσεων. 5.Αι εγκαταστάσεις κέντρου διακοπών και παραθερισμού δέον όπως πληρούν τους αναγκαίους όρους ανέτου, υγιεινής και ασφαλούς διαμονής των εν αυταίς διαμενόντων. 6.Ο ΕΟΤ προβαίνει εκάστοτε δια δεόντως εξουσιοδοτημένων οργάνων εις έλεγχον και επιθεώρησιν των κέντρων διακοπών και παραθερισμού. 7.Αι λεπτομέρειαι εφαρμογής των διατάξεων του παρόντος ρυθμισθήσονται δια κανονιστικών αποφάσεων του ΕΟΤ εγκρινομένων υπό του Υπουργού Προεδρίας Κυβερνήσεως και δημοσιευομένων εις την Εφημερίδα της Κυβερνήσεως. 8.Η άδεια σκοπιμότητος και καταλληλότητος ανακαλείται ή αναστέλλεται η ισχύς της δι' ητιολογημένης αποφάσεως του ΕΟΤ εάν έπαυσαν συντρέχοντες οι εν άρθρ.1 ως και η εν παρ.5 του παρόντος άρθρου όροι, ή εάν η εν γένει λειτουργία του κέντρου διαπιστωθή ότι αντιβαίνει εις τα χρηστά ήθη ή την δημοσίαν τάξιν. 9.Αι διατάξεις του παρόντος άρθρου εφαρμόζονται αναλόγως και επί επεκτάσεως ιδρυομένου κατά τας διατάξεις του παρόντος κέντρου διακοπών και παραθερισμού. 10.Επιχειρήσεις ή οργανώσεις πάσης φύσεως δεν επιτρέπεται να εκτυπώσουν και κυκλοφορήσουν εις το Εξωτερικόν διαφημιστικά έντυπα περί του Ελληνικού Τουρισμού εις ξένας γλώσσας άνευ αδείας του ΕΟΤ. 11.Αρμόδιος δια την έκδοσιν των εν τω παρόντι αδειών είναι ο Γενικός Γραμματεύς του ΕΟΤ. Άρθρ.3.-1.Κέντρον διακοπών και παραθερισμού δεν δύναται να ιδρυθή εις ακτίνα πέντε χιλιομέτρων του τόπου ένθα λειτουργεί άλλο τοιούτον, εκτός εάν δια την ίδρυσιν συμφωνή το προϋπάρχον κέντρον. Η παρούσα απαγόρευσις δεν ισχύει δια την περιοχήν της τέως Διοικήσεως Πρωτευούσης, ως και οσάκις κατά την κρίσιν του ΕΟΤ, αι εν ενεργεία εγκαταστάσεις και τα εν γένει μέσα του κέντρου κατά τας περιόδους της λειτουργίας αυτού δεν επαρκούν να εξυπηρετήσουν πλέον των εκατόν ατόμων συγχρόνως. 2.Εις ακτίνα δύο χιλιομέτρων από των εξωτερικών ορίων του κέντρου προκειμένου περί περιοχής εκτός σχεδίων πόλεως, απαγορεύεται η εγκατάστασις πρατηρίων, περιπτέρων, καταστημάτων εν γένει, εστιατορίων, ξενοδοχείων, καφενείων και κέντρων διασκεδάσεως, άνευ επί τούτου αδείας του ΕΟΤ δυναμένου ν' αρνηθή ταύτην δι' ητιολογημένης αποφάσεώς του εάν εκ της τοιαύτης εγκαταστάσεως παρακωλύεται η ομαλή λειτουργία του κέντρου ή θίγονται τα συμφέροντά του. Εις την απαγόρευσιν ταύτην δεν περιλαμβάνονται αι ήδη υφιστάμεναι και λειτουργούσαι κατά την εγκατάστασιν του κέντρου επιχειρήσεις των άνω κατηγοριών. (Αντί για τη σελ. 116,71(α) Σελ. 116,71(β) Τεύχος 1284-Σελ. 119 Κέντρα παραθερισμού-Χώροι Κατασκήνωσης (Κάμπινγκ) 18.Β.ν.1 398 Άρθρ.4.-1.Τα υπό αλλοδαπών επιχειρήσεων, σωματείων ή ιδρυμάτων ιδρυόμενα κέντρα διακοπών και παραθερισμού δύνανται ν' απασχολούν αλλοδαπόν εργατοϋπαλληλικόν προσωπικόν εις ποσοστόν 15% του όλου προσωπικού του κέντρου. 2.Εις αλλοδαπούς απασχολουμένους ως εργατοϋπαλλήλους εις τα εν τη παρ. 1 κέντρα διακοπών και παραθερισμού παρέχεται άδεια εργασίας εις ταύτα δια πράξεως του επόπτου εργασίας της περιφερείας εις ην λειτουργεί το κέντρον, μετά πρότασιν του γενικού γραμματέως του ΕΟΤ, ούσαν υποχρεωτικήν δια τούτων. 3.Εκμεταλλευταί, διευθυνταί και διαχειρισταί των κέντρων διακοπών και παραθερισμού δεν επιτρέπεται, να είναι πρόσωπα καταδικασθέντα εις εγκληματικάς ή επανορθωτικάς ποινάς εκ των εν άρθρ.51-61 του Ποινικού Κώδικος, ως επίσης πάσχοντα εκ μεταδοτικού νοσήματος ή εκ παθήσεως καθιστώσης αυτά κατά την κρίσιν του ΕΟΤ ακατάλληλα δια την άσκησιν των ανατεθειμένων εις αυτά καθηκόντων. 4.Η παράβασις των διατάξεων του παρόντος άρθρου επάγεται τας συνεπείας της παρ.8 του άρθρ.2 και της παρ.4 του άρθρ.6 του παρόντος νόμου. Άρθρ.5.-1.Πάν έσοδον πραγματοποιούμενον εκ της λειτουργίας κέντρων διακοπών και παραθερισμού οργανουμένων υπό ημεδαπών ή αλλοδαπών σωματείων ή κοινωφελών ιδρυμάτων απαλλάσσεται παντός φόρου, τέλους ή δικαιώματος υπέρ του Δημοσίου ή οιουδήποτε τρίτου. 2.(Καταργήθηκε από την περίπτ. α΄ άρθρ.49 Νόμ. 1080/20-22 Οκτ. 1980, ΦΕΚ Α΄ 246, (τόμ. 3Α σελ. 318,37). Άρθρ.6.-1.Ιδιοκτήται, εκμεταλλευταί, διευθυνταί ή διαχειρισταί ως και επί νομικών προσώπων οι κατά νόμον εκπροσωπούντες ταύτα κέντρων ιδρυομένων ή λειτουργούντων άνευ των υπό του εν άρθρ.2 του παρόντος νόμου προβλεπομένων αδειών σκοπιμότητος και καταλληλότητος ή λειτουργούντων μετ' αναστολήν ή ανάκλησιν των αδειών τούτων ως και οι παραβάται των διατάξεων της παρ.10 του άρθρ.3 του παρόντος, τιμωρούνται με τας υπό του άρθρ.458 του Ποινικού Κώδικος προβλεπομένας ποινάς. 2.Η αστυνομική αρχή τη αιτήσει του Ε.Ο.Τ ή ο Ε.Ο.Τ. δι' αρμοδίως υπ' αυτού εξουσιοδοτημένων οργάνων, δύνανται μετά πάροδον απράκτου τασσομένης δι' εγγράφου προσκλήσεως προθεσμίας, να προβαίνουν εις την βιαίαν διακοπήν της λειτουργίας κέντρου διακοπών και παραθερισμού λειτουργούντος άνευ των κατά το άρθρ.2 του παρόντος αδειών ή των οποίων αι άδειαι αύται ανεκλήθησαν, απομακρύνοντες αναγκαστικώς τους εν αυτώ διαμένοντας και το προσωπικόν και απαγορεύοντες την εν αυτώ είσοδον. Σελ. 116,72(β) Τεύχος 1284-Σελ. 120 3.Εγκαταστάσεις κέντρων διακοπών και παραθερισμού γενόμεναι άνευ των εν άρθρ.2 του παρόντος αδειών κατεδαφίζονται υπό της Αστυνομικής Αρχής κατόπιν εγγράφου παραγγελίας του Ε.Ο.Τ. εάν οι ιδιοκτήται ή οι εν παρ. 1 του παρόντος λοιποί υπεύθυνοι δεν προβούν μετά προηγηθείσαν έγγραφον πρόσκλησιν και εντός της δια ταύτης τασσομένης προθεσμίας εις τας οριζομένας κατεδαφίσεις και ανάληψιν των υλικών. Αι υπό της Αρχής γενόμεναι δαπάναι δια κατεδαφίσεις ή μεταφοράς υλικών βαρύνουν τους κατά τα άνω υπευθύνους των εγκαταστάσεων, καταβαλλόμεναι δε υπό του Ε.Ο.Τ. εις βάρος και δια λογαριασμόν των υποχρέων, βεβαιούνται εν συνεχεία και εισπράττονται παρ' αυτών μέσω των Δημοσίων Ταμείων κατά τας περί εισπράξεως δημοσίων εσόδων διατάξεις. 4.Η κατά παράβασιν του άρθρ.2 ή η μετ' ανάκλησιν των εν τω άρθρω  τούτω αδειών λειτουργία κέντρου διακοπών και παραθερισμού επάγεται την άρσιν των εν άρθρ.5 του παρόντος ευεργετημάτων δια τον από της παραβάσεως και εφεξής χρόνον. Η δια το μέλλον και κατ' ακολουθίαν μεταγενεστέρας συμμορφώσεως του παραβάτου προς τας διατάξεις του παρόντος νόμου απονομή των ευεργετημάτων του άρθρ.5 του παρόντος νόμου δύναται να γίνη μόνον κατόπιν ειδικής αποφάσεως του Ε.Ο.Τ., εγκρινομένης υπό των Υπουργών Οικονομικών και Προεδρίας Κυβερνήσεως. Άρθρ.7.-1.Αι διατάξεις του παρόντος νόμου εφαρμόζονται και επί των ήδη συνεστημένων εν Ελλάδι κέντρων διακοπών και παραθερισμού, λειτουργησάντων κατά την τελευταίαν διετίαν, υποχρεουμένων των διευθυνόντων ταύτα όπως υποβάλουν την εν άρθρ.2 παρ.2 του παρόντος αίτησιν εντός διμήνου προθεσμίας από της ισχύος του παρόντος νόμου. 2.Η ισχύς του παρόντος νόμου άρχεται από της δημοσιεύσεώς του εις την Εφημερίδα της Κυβερνήσεως. 18.Β.ν.1 Κέντρα παραθερισμού-Χώροι Κατασκήνωσης (Κάμπινγκ) 399 